text: Voldsom villabrand i Kruså
  18 juli 2019 kl. 15.58
  Ingen personer er kommet til skade ved branden.
  Politi og brandvæsen er sidst på eftermiddagen rykket ud til en brand i Kruså, hvor en villa er helt overtændt.
  - Huset står ikke til at redde, siger vagtchef Erik Lindholdt til Ekstra Bladet.
  Branden udvikler meget røg, og Syd- og Sønderjyllands Politi opfordrer på Twitter til, at naboer bør lukke døre og vinduer, hvis de er generede af røgen.
  Ingen personer har været i fare i forbindelse med branden, skriver Ekstra Bladet.
  Fortsat kraftig røgudvikling på stedet. Bor du i nærheden og mærker røglugt, kan det være en god idé at lukke for vinduer og døre. #politidk https://t.co/PkDnyIyvZD
  
  